తెలంగాణలో మహిళా తహసీల్దార్ దారుణహత్య WATCH LIVE TV
పాక్ బౌలర్‌కి కోహ్లి భయపడుతున్నాడా..?
ఫార్మాట్ ఏదైనా.. భారత్ కెప్టెన్ విరాట్ కోహ్లి ప్రత్యర్థి బౌలర్లపై పూర్తి స్థాయిలో ఆధిపత్యం చెలాయిస్తుంటాడు
TNN | Updated:
Oct 16, 2017, 03:02PM IST
ఫార్మాట్ ఏదైనా.. భారత్ కెప్టెన్ విరాట్ కోహ్లి ప్రత్యర్థి బౌలర్లపై పూర్తి స్థాయిలో ఆధిపత్యం చెలాయిస్తుంటాడు. ఇప్పటికే ప్రపంచ అగ్రశ్రేణి బౌలర్లకి సైతం పీడకలల్ని మిగిల్చిన కోహ్లి.. పాకిస్థాన్ బౌలర్ మహ్మద్ అమీర్ బౌలింగ్&zwnj;లో మాత్రం రాణించలేకపోతున్నాడట. ఈ విషయాన్ని కోహ్లినే స్వయంగా వెల్లడించాడు. న్యూజిలాండ్&zwnj;తో వన్డే సిరీస్&zwnj; కోసం ప్రస్తుతం విరాట్ కోహ్లి సిద్ధమవుతున్నాడు. ఆదివారం వాంఖడే వేదికగా తొలి వన్డే జరగనుంది. కెరీర్&zwnj;లో ఎదుర్కొన్న అత్యంత కఠినమైన బౌలర్&zwnj; ఎవరని అడిగితే.. కోహ్లి సమాధానమిచ్చాడు.
&lsquo;ఇటీవల కాలంలో పాకిస్థాన్ ఫాస్ట్ బౌలర్ మహ్మద్ అమీర్ నిలకడగా రాణిస్తున్నాడు. ప్రపంచంలోని టాప్-3 బౌలర్లలో ప్రస్తుతం అతను కచ్చితంగా ఉంటాడు. నా కెరీర్&zwnj;లో నేను ఎదుర్కొన్న కఠినమైన బౌలర్లలో అమీర్ ఒకడు. అతని బౌలింగ్&zwnj;లో ఆడేటప్పుడు అత్యుత్తమ ఆటని వెలికితీయాల్సిందే. అతని బౌలింగ్ వేగం, పదును అమోఘం. చాలా నైపుణ్యమున్న బౌలర్&rsquo; అని కోహ్లి వివరించాడు. 2016 ఆసియా కప్&zwnj; నుంచి అమీర్ బౌలింగ్&zwnj;ని ఎదుర్కొంటున్న కోహ్లి.. ఆశించిన మేర పరుగులు రాబట్టలేకపోతున్నాడు. ముఖ్యంగా ఈ ఏడాది జూన్&zwnj;లో ముగిసిన ఛాంపియన్స్ ట్రోఫీలో అమీర్ బౌలింగ్&zwnj;లోనే కోహ్లి వరుసగా రెండుసార్లు బంతిని గాల్లోకి లేపేశాడు. తొలిసారి.. అజహర్ అలీ స్లిప్&zwnj;లో బంతిని నేలపాలు చేసినా.. తర్వాత.. బంతికే షదాబ్ ఖాన్ చక్కగా క్యాచ్ అందుకున్నాడు. కోహ్లి&zwnj;తో పాటు రోహిత్ శర్మ కూడా అమీర్ బౌలింగ్&zwnj;లోనే ఎక్కువ ఇబ్బందిపడుతున్నాడు.